Шэджэм районым и администрацэм и Iэтащхьэм и къалэнхэр игъэзэщIэну ТекIушэ Артур и пщэ иралъхьэ
Дыгъуасэ Шэджэм муниципальнэ районым щIыпIэ унафэр зегъэкIуэнымкIэ и советым иригъэкIуэкIа сессием къыщащта унафэм ипкъ иткIэ муниципальнэ районым и щIыналъэ администрацэм и Iэтащхьэм и къалэнхэр игъэзэщIэну ТекIушэ Артур и пщэ иралъхьащ.
ТекIушэ Александр Шэджэм районым хыхьэ Шэджэм ЕтIуанэ къуажэм 1961 гъэм къыщалъхуащ, Къэбэрдей-Балъкъэр агромелиоративнэ институтыр, КПСС-м и ЦК-м и деж щыIа парт школ нэхъыщхьэр къиухащ.
«Шэджэм» колхозым инженер-гидротехник нэхъыщхьэу лэжьэн щыщIидзащ. 1991 гъэм щегъэжьауэ Шэджэм ерыскъы комбинатым и унафэщIым и къуэдзэу, 1996-2004 гъэхэм Шэджэм районым и щIыналъэ администрацэм и Iэтащхьэм и къуэдзэу лэжьащ. 2004-2009 гъэхэм КъБР-м и Парламентым и Аппаратым и унафэщIу щытащ. 2015 гъэ лъандэрэ КъБР-м и Парламентым Социальнэ политикэмкIэ, лэжьыгъэмкIэ, узыншагъэр хъумэнымкIэ и комитетым и унафэщIщ.
